**Obuka** **za** **Pripremu i upravljanje projektima prema EU procedurama**

Stalna konferencija gradova i opština u okviru Programa „PODRŠKA EU INKLUZIJI ROMA - Osnaživanje lokalnih zajednica za inkluziju Roma“, koji finansira Evropska unija kroz IPA 2016 organizuje obuke za pripremu i upravljanje projektima prema EU procedurama.

Obuka je namenjena prvenstveno predstavnicima lokalnih samouprava i organizacijama civilnog društva. Cilj obuke je izgradnja kapaciteta zaposlenih u JLS i organizacijama civilnog društva da planiraju i sprovode projekte i na taj način unapređuju lokalnu zajednicu, a u ovom slučaju socijalnu inkluziju Roma i drugih posebno osetljivih društvenih grupa.

Prvi dan obuke, pored inicijalnog upoznavanje grupe i iskustva učesnika kako bi se rad prilagodio njihovom prethodnom iskustvu i očekivanjima, je usmeren na razumevanje pojma *projekat* i razumevanje logike projektnog pristupa, šta obuhvata projektni ciklus, planiranje i izvore finansiranja projekata.

Drugi dan obuke nastavlja se konkretnim koracima u planiranju projekta koji obuhvataju analizu zainteresovanih strana, analizu problema i ciljeva, analizu alternativnih strategija i logika intervencije, indikatora, izvora verifikacije, pretpostavki i rizika. Aktivnosti drugog dana su vrlo konkretne i obuhvataju praktičan rad na projektnim idejama u malim grupama.

Treći dan obuke usmeren je na razvijanje aktivnosti projekta u cilju postizanja očekivanih rezultata, identifikaciji potrebnih resursa za sprovođenje projekta, planiranje budžeta, kao i oblasti koje se odnose na ugovorne aranžmane, PRAG procedure i javne nabavke, planiranje monitoringa i evaluacije projekta, reviziju projekta i izveštavanje o realizaciji projekta.

Održavanje trodnevnih obuka, radni materijal i smeštaj za učesnike biće obezbeđeni iz sredstava Programa, dok refundacija troškova puta za učesnike nije predviđena.

**Obuke će biti organizovane regionalno po sledećem rasporedu:**

* **KRAGUJEVAC, od 02. do 04. oktobra 2018. godine,** za sledeće lokalne samouprave:

*ŽAGUBICA, BOLJEVAC, MAJDANPEK, ZAJEČAR, LAPOVO, ĆIĆEVAC, REKOVAC, RAČA, BOR, BATOČINA, NEGOTIN, KUČEVO, PETROVAC NA MLAVI, VELIKA PLANA, KNIĆ, BRUS, VARVARIN, TOPOLA, DESPOTOVAC, SVILAJNAC, RAŠKA, ALEKSANDROVAC, ĆUPRIJA, TUTIN, TRSTENIK, PARAĆIN, JAGODINA, NOVI PAZAR, KRALJEVO, KRUŠEVAC i VRNJAČKA BANJA.*

* **NOVI SAD, od 09. do 11. oktobra 2018 godine,** za sledeće lokalne samouprave: *SREMSKI KARLOVCI, OPOVO, IRIG, PLANDIŠTE, ŽABALJ, BAČKI PETROVAC, BEOČIN, TITEL, BELA CRKVA, PEĆINCI, ALIBUNAR, KOVAČICA, TEMERIN, KOVIN, ŠID, SEČANJ, INĐIJA, VRŠAC, RUMA, STARA PAZOVA, SREMSKA MITROVICA, ZRENJANIN, PANČEVO*
* **BEOGRAD, od 16. do 18. oktobra,** za sledeće lokalne samouprave:*SOPOT, NOVI BEOGRAD, BARAJEVO, SAVSKI VENAC, SURČIN, STARI GRAD, MLADENOVAC, VRAČAR, SREMSKA MITROVICA, LAZAREVAC, OBRENOVAC, GROCKA, RAKOVICA, STARA PAZOVA, ZVEZDARA, VOŽDOVAC, KOSTOLAC, ZEMUN, PALILULA, POŽAREVAC, SMEDEREVO, VELIKO GRADIŠTE, KLADOVO, GOLUBAC, ČUKARICA, SMEDEREVSKA PALANKA, ŽABARI, ARANĐELOVAC, MALO CRNIĆE i PANČEVO.*
* **ŠABAC, od 23. do 25. oktobar 2018. godina,** za sledeće lokalne samouprave: *LAJKOVAC, UB, LJIG, MIONICA, OSEČINA, VALJEVO, BOGATIĆ, KOCELJEVA, KRUPANJ, LJUBOVIJA, LOZNICA, MALI ZVORNIK, ŠABAC i VLADIMIRCI*
* **NIŠ, od 30.****oktobra do 01. novembra 2018. godine**, za sledeće lokalne samouprave: *CRNA TRAVA, TRGOVIŠTE, MEDVEĐA, BOSILEGRAD, GADŽIN HAN, RAŽANJ, DIMITROVGRAD, BOJNIK, BLACE, BELA PALANKA, BABUŠNICA, MEROŠINA, SVRLJIG, SOKOBANJA, ŽITORAĐA, DOLJEVAC, SURDULICA, VLADIČIN HAN, LEBANE, PREŠEVO, VLASOTINCE, KNJAŽEVAC, BUJANOVAC, PROKUPLJE, KURŠUMLIJA, ALEKSINAC, PIROT, VRANJE, LESKOVAC, NIŠKA BANJA, CRVENI KRST, PANTELEJ, VRANJSKA BANJA, PALILULA (NIŠ) i MEDIJANA*
* **UŽICE,** **06. do 08. novembra 2018. godine,** za sledeće lokalne samouprave:

*ČAJETINA, KOSJERIĆ, SEVOJNO, ČAČAK, UŽICE, GORNJI MILANOVAC, PRIJEPOLJE, IVANJICA*

*POŽEGA, SJENICA, NOVA VAROŠ, PRIBOJ, ARILJE, LUČANI i BAJINA BAŠTA.*

* **SUBOTICA, od 27. do 29. novembra 2018. godine,** za sledeće lokalne samouprave:

*NOVA CRNJA, NOVI KNEŽEVAC, ČOKA, MALI IĐOŠ, BAČ, ADA, SENTA, KANJIŽA, BAČKA TOPOLA, APATIN, ODŽACI, BAČKA PALANKA, KIKINDA, SOMBOR, NOVI BEČEJ, ŽITIŠTE, BEČEJ, VRBAS, KULA i SRBOBRAN.*

**PRIJAVA: Rok za prijavljivanje je 25. septembar 2018. godine.**Prijavni formular je potrebno poslati u naznačenom roku elektronskim putem na ipa2016obuke@skgo.org sa naznakom *“Priprema i upravljanje projektima“*

**NAPOMENA:** Zbog ograničenog broja učesnika, a imajući u vidu geografsku zastupljenost, SKGO će kontaktirati prijavljene kandidate u skladu sa raspoloživim budžetom Programa. Broj učesnika je ograničen, a nepotpune prijave neće biti uzete u obzir.

Za sva dodatna pitanja možete se obratiti na adresu: ipa2016obuke@skgo.org ili telefonom na broj: 064-870-33-57.

*Prijavni formular >>>*